1. ------IND- 2018 0211 LV- RO- ------ 20180524 --- --- PROJET

# *PROIECT*

**CABINETUL DE MINIȘTRI AL REPUBLICII LETONIA**

[dată] [lună] 2018 Regulamentul nr.

Riga (Procesul-verbal nr. articolul [TBC])

**Procedura de încetare a statutului de deșeu al materialelor din cauciuc obținute de la anvelope aflate la sfârșitul ciclului de viață**

Emis în temeiul   
articolului 6 alineatul (1)1  
din Legea privind gestionarea deșeurilor

1. Regulamentul stabilește procedura de încetare a statutului de deșeu al materialelor din cauciuc obținute de la anvelope aflate la sfârșitul ciclului de viață.
2. În sensul prezentului regulament, sunt considerate materii prime secundare materialele din cauciuc obținute de la anvelope aflate la sfârșitul ciclului de viață prin rupere, strivire, tăiere sau transformare în peleți dacă, după prelucrarea anvelopelor, aceste materiale sunt destinate introducerii pe piață în vederea utilizării ulterioare, cu sau fără aglomeranți, și îndeplinesc toate criteriile menționate în anexa 1 la prezentul regulament.
3. Următoarele materii prime secundare pot fi obținute din anvelope aflate la sfârșitul ciclului de viață:
   1. pudră de cauciuc: un material din cauciuc obținut din strivirea anvelopelor aflate la sfârșitul ciclului de viață, în particule de până la 0,8 mm;
   2. peleți de cauciuc: un material din cauciuc obținut din transformarea în peleți a anvelopelor aflate la sfârșitul ciclului de viață în particule cu dimensiuni cuprinse între 0,9 și 20 mm;
   3. mulci de cauciuc: material din cauciuc obținut din mărunțirea, strivirea sau tăierea anvelopelor aflate la sfârșitul ciclului de viață în particule cu forme neregulate cu dimensiuni de 10–50 mm. Un adaos de textile este permis;
   4. cauciuc strivit: material din cauciuc obținut din mărunțirea, strivirea sau tăierea anvelopelor aflate la sfârșitul ciclului de viață, în particule cu forme neregulate cu dimensiuni cuprinse, în principal, între 50 și 300 mm. Un adaos de fire metalice și textile este permis;
   5. așchii de cauciuc: material din cauciuc obținut din mărunțirea, strivirea sau tăierea anvelopelor aflate la sfârșitul ciclului de viață în particule cu forme neregulate cu dimensiuni cuprinse, în principal, între 300 și 500 mm. Un adaos de fire metalice și textile este permis.
4. Materialele din cauciuc nu vor fi considerate materii prime secundare și vor fi considerate deșeu dacă sunt folosite în scopurile următoare:
   1. incinerare cu sau fără recuperare de energie;
   2. piroliză, plasmoliză, gazificare și procese tehnologice similare în care proprietățile fizice sau chimice ale materialelor din cauciuc sunt modificate;
   3. depozitare în centre de deșeuri sau depozitare pentru o durată mai mare de 1 an.
5. Operatorul de prelucrare a anvelopelor aflate la sfârșitul ciclului de viață se asigură că sunt îndeplinite următoarele condiții:
   1. pentru fiecare lot de materii prime secundare, se întocmește o declarație în care se demonstrează că materiile prime secundare îndeplinesc criteriile de încetare a statutului de deșeu stabilite în anexa 1 la prezentul regulament, în temeiul anexei 2 la acesta (denumită în continuare „declarație de conformitate”);
   2. ținerea evidenței privind anvelopele aflate la finalul ciclului de viață reciclabile se efectuează în conformitate cu normele și regulamentele aplicabile formularelor oficiale privind statistica de mediu;
   3. pe parcursul transportului, fiecare lot de materii prime secundare este însoțit de copia pe suport de hârtie a declarației de conformitate, permițând Serviciului național de mediu al Republicii Letonia să solicite ca operatorul de prelucrare a anvelopelor aflate la sfârșitul ciclului de viață să prezinte declarația de conformitate în original.
6. Operatorul de prelucrare a anvelopelor aflate la sfârșitul ciclului de viață păstrează declarația de conformitate timp de 5 ani după întocmirea acesteia și o prezintă, în termen de 10 zile lucrătoare, la solicitarea autorităților competente responsabile cu gestionarea deșeurilor.
7. Declarația de conformitate se întocmește în format electronic în temeiul normelor și regulamentelor privind documentele electronice.
8. Operatorul de prelucrare a anvelopelor aflate la sfârșitului ciclului de viață anexează specificațiile tehnice ale produsului la fiecare lot de materii prime secundare.
9. Persoana responsabilă cu importul de materii prime secundare în Letonia se asigură că operatorul de prelucrare a anvelopelor aflate la sfârșitul ciclului de viață atașează la fiecare lot de materii prime secundare o declarație cu informații referitoare la proprietățile fizice și chimice ale transportului și datele operatorului de prelucrare a anvelopelor aflate la sfârșitul ciclului de viață.
10. Persoana responsabilă cu importul de materii prime secundare în Letonia păstrează declarația menționată la alineatul (9) din prezentul regulament timp de 5 ani de la data întocmirii sale și o prezintă, în termen de 10 zile lucrătoare, la solicitarea autorităților competente responsabile cu gestionarea deșeurilor.
11. Operatorul de prelucrare a anvelopelor aflate la sfârșitul ciclului de viață pune în aplicare un sistem de management al calității pentru a asigura trasabilitatea prelucrării deșeurilor de anvelope. Operatorul de prelucrare a anvelopelor aflate la sfârșitul ciclului de viață respectă cerințele cumpărătorului materiilor prime secundare privind calitatea și proprietățile fizice și chimice ale materiilor prime secundare.
12. Sistemul de management al calității include o descriere detaliată a prelucrării anvelopelor aflate la sfârșitul ciclului de viață după cum urmează:
    1. descriere a monitorizării calității prelucrării anvelopelor aflate la sfârșitul ciclului de viață, în temeiul anexei 1 la prezentul regulament;
    2. metodele de eșantionare folosite, testele fizice și chimice ale mostrelor, etichetarea materiilor prime secundare, descrierea proceselor de ambalare și de depozitare;
    3. criterii de conformitate și de respingere aplicabile anvelopelor aflate la sfârșitul ciclului de viață, tipuri de măsuri de control pentru a evalua conformitatea anvelopelor aflate la sfârșitul ciclului de viață și modul în care rezultatele măsurilor de control sunt documentate;
    4. descrierea întregului ciclu de prelucrare a anvelopelor aflate la sfârșitul ciclului de viață, inclusiv gestionarea și depozitarea ulterioare ale deșeurilor rezultate și informații referitoare la posibila vânzare a materiilor prime secundare;
    5. criterii de conformitate privind calitatea materiilor prime secundare și criterii de auto-verificare, în temeiul anexei 1 la prezentul regulament;
    6. o listă cu personalul operatorului de prelucrare de deșeuri de anvelope care este responsabil cu fiecare etapă de prelucrare a anvelopelor aflate la sfârșitul ciclului de viață;
    7. volumul posibil al prelucrării de anvelope aflate la sfârșitul ciclului de viață.
13. Operatorul de prelucrare a anvelopelor aflate la sfârșitul ciclului de viață păstrează informațiile privind prelucrarea anvelopelor aflate la sfârșitul ciclului de viață, indicate la alineatul (12) din prezentul regulament, timp de 5 ani de la acceptarea lotului relevant de materii prime secundare.
14. Operatorul de prelucrare a anvelopelor aflate la sfârșitul ciclului de viață derulează în fiecare an o revizuire a sistemului de management al calității și, de asemenea, atunci când se produc modificări substanțiale ale proceselor tehnologice care implică materiile prime secundare sau atunci când proprietățile fizice sau chimice ale materiilor prime secundare sunt modificate.
15. La solicitarea scrisă a autorităților competente responsabile cu gestionarea deșeurilor, operatorul de prelucrare a anvelopelor aflate la sfârșitul ciclului de viață sau persoana responsabilă cu importul de materii prime secundare în Letonia oferă acces în toate zonele, sediile și la toate documentele asociate prelucrării și depozitării anvelopelor aflate la sfârșitul ciclului de viață pentru a evalua conformitatea acestora cu cerințele prevăzute în prezentul regulament.
16. Operatorul de prelucrare a anvelopelor aflate la sfârșitul ciclului de viață informează cumpărătorul de materii prime secundare că anvelopele aflate la sfârșitul ciclului de viață sunt prelucrate în conformitate cu un sistem de management al calității.
17. Dacă, la importul de materiale din cauciuc obținute din anvelope aflate la sfârșitul ciclului de viață din alte țări, autoritățile competente ale țării expeditoare și ale țării destinatare nu pot ajunge la un acord cu privire la clasificarea materialelor din cauciuc, se aplică articolul 28 alineatul (1) din Regulamentul (CE) nr. 1013/2006 al Parlamentului European și al Consiliului din 14 iunie 2006 privind transferurile de deșeuri.

Anexa 1  
la Regulamentul  
Cabinetului nr. .....  
din [data] [luna] 2018

**Criterii de încetare a statutului de deșeu pentru materiale din cauciuc obținute din anvelope aflate la sfârșitul ciclului de viață**

|  |  |
| --- | --- |
| Criterii de încetare a statutului de deșeu | Criterii de autoverificare |
| 1. Cerințe de calitate pentru materiale din cauciuc obținute din anvelope aflate la sfârșitul ciclului de viață prin prelucrare mecanică:    1. nu prezintă proprietățile periculoase menționate în Regulamentul (UE) nr. 1357/2014 al Comisiei din 18 decembrie 2014 de înlocuire a anexei III la Directiva 2008/98/CE a Parlamentului European și al Consiliului privind deșeurile și de abrogare a anumitor directive, și nu depășesc limitele de concentrații indicate în anexa IV la Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE;    2. îndeplinesc restricțiile prevăzute la punctul 50 din anexa XVII la Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei;    3. nu conțin cantități observabile de ulei și lubrifianți;    4. separarea și determinarea cantitativă sunt derulate în conformitate cu tipul/dimensiunea. | Calitatea materialelor din cauciuc se evaluează:   * prin inspecție vizuală; * proprietăți fizice și chimice: prin rapoarte de teste de laborator, inclusiv cele acoperite de specificațiile tehnice ale cumpărătorilor de materii prime secundare. La solicitarea cumpărătorului de materii prime secundare, se pot efectua teste de laborator suplimentare, în conformitate cu specificațiile suplimentare ale cumpărătorului de materii prime secundare.   Pentru fiecare tip de materie primă secundară obținută din anvelopele aflate la sfârșitul ciclului de viață se efectuează o testare a mostrelor reprezentative.  Mostrele reprezentative se obțin în conformitate cu procedura de eșantionare vizată și descrisă în detaliu ca parte a sistemului de management al calității (metode de eșantionare folosite, frecvența eșantionării, dimensiune, tipuri și număr de mostre, analiză statistică etc.).  Proprietățile fizice și chimice vor fi testate într-un laborator.  Criteriile de conformitate ale materiilor prime secundare indicate la alineatul (1) din anexă vor fi introduse și descrise în cadrul sistemului de management al calității. |
| 1. Cerințe pentru ca deșeurile să fie reciclate în materii prime secundare:    1. numai anvelopele aflate la sfârșitul ciclului de viață, care corespund clasificării deșeurilor și proprietăților de deșeuri periculoase, astfel cum sunt specificate în norme și regulamente, pot fi folosite;    2. anvelopele aflate la sfârșitul ciclului de viață, contaminate cu substanțe periculoase sau deșeuri periculoase, nu pot fi folosite. | Calitatea materialelor din cauciuc se verifică prin inspecție vizuală.  Cantitățile de anvelope aflate la sfârșitul ciclului de viață primite și prelucrate se înregistrează în conformitate cu normele și regulamentele aplicabile formularelor oficiale privind statistica de mediu. |
| 1. Anvelopele aflate la finalul ciclului de viață se prelucrează după cum urmează:   3.1. obiectele străine, precum pietre, bucăți de metal și reziduuri, se elimină;  3.2. metodele și procesele folosite trebuie să nu prezinte un impact dăunător asupra mediului;  3.3. se aplică normele și regulamentele care reglementează gestionarea și manevrarea deșeurilor. | Anvelopele se curăță mecanic sau manual. |

Anexa 2  
la Regulamentul  
Cabinetului nr. .  
din [data] [luna] 2018

**Declarație conform căreia materiile prime secundare îndeplinesc criteriile de încetare a statutului de deșeu**

|  |  |
| --- | --- |
| 1. | Detalii privind operatorul de prelucrare a anvelopelor aflate la sfârșitul ciclului de viață: |
| Denumirea persoanei juridice:  Numărul de înregistrare: |
| Adresa actuală: |
| Sediul social: |
| Informații de contact: |
| Telefon: |
| E-mail: |
| 2. | Cerințele tehnice indicate în specificația tehnică a cumpărătorului de materii prime secundare, inclusiv compoziția, dimensiunea, adaosurile, proprietățile fizice și chimice etc. (vă rugăm să indicați cerințele tehnice):  Materiile prime secundare obținute din anvelope aflate la sfârșitul ciclului de viață îndeplinesc cerințele stabilite în specificațiile tehnice. |
| 3. | Dimensiunea transportului în kg: |
| 4. | Materiile prime secundare obținute din anvelope aflate la sfârșitul ciclului de viață îndeplinesc criteriile de încetare a statutului de deșeu.\* |
| 5. | Operatorul de prelucrare a anvelopelor aflate la sfârșitul ciclului de viață își desfășoară activitatea în conformitate cu sistemul de management al calității. |
| 6. | Materiile prime secundare incluse în transport sunt destinate numai utilizării directe (vă rugăm să specificați tipul de utilizare): \_\_\_\_\_\_\_\_\_\_\_\_\_\_\_\_\_\_ |
| 7. | Declarație a operatorului de prelucrare a anvelopelor aflate la sfârșitul ciclului de viață:  Confirm prin prezenta că informațiile din declarație sunt complete și exacte. |
| 8. | Alte informații: |
| 9. | Reprezentantul operatorului economic   * Nume complet:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Funcție, semnătură:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data: |
| Semnătura: |

*\* Criteriile sunt definite în anexa 1 la Regulamentul Cabinetului nr. \_\_\_\_ din [data] [luna] 2018 privind procedura de încetare a statutului de deșeu al materialelor din cauciuc obținute de la anvelope aflate la sfârșitul ciclului de viață și fac parte din sistemul de management al calității al operatorului de prelucrare pentru anvelope aflate la sfârșitul ciclului de viață.*